Den er en toårig urt som blir opptil 3 m høy. Stenglene er forvedet nederst og er hårete som unge. Bladene er opptil 20 cm store, runde og med 5–7 tannede lapper. Blomstene sitter 2–7 sammen og er 3–4 cm i diameter og lilla med mørkt sentrum og mørke årer. Under blomsten sitter et ytterbeger med runde til avlange segmenter som er lengre enn begeret og halvveis vokst sammen. Ytterbegeret blir mye større i fruktstadiet. Smånøttene er skarpkantede og hårete eller glatte.